Immanuel Velikovsky - Wikipedija

# Immanuel Velikovsky

### Izvor: Wikipedija

Immanuel Velikovsky (1895—1979) je psihijatar ruskog podrijetla koji je najpoznatiji po svojim kontroverznim teorijama koje je zasnovao na nekim biblijskim knjigama i starim mitovima. U knjizi "Sudar svjetova" objavljenoj 1952. zacrtao je situaciju u kojoj je planet Venera izbačen iz Jupitera, oko 1500. godine prije Krista te je imao nekoliko srazova sa Zemljom prije no što se smirio u sadašnjoj putanji. Velikovsky opisuje brojne katastrofalne događaje nakon tih susreta koji, kako se čini, nisu ostavili traga na Zemlji, ako se ne uzmu u obzir nejasni motivi i narodne priče koje Velikovskv pomno navodi.

Velikovsky je na originalan način pospješio svoje ideje da bi objasnio biblijsku legendu o Jošui koji zaustavlja Sunce i Mjesec. Velikovsky je spreman priznati da se Zemlja zapravo okreće, stoga izjavljuje da rotacija prestaje. Ako rotacija iznenada prestane, kao što bi dala nazrijeti biblijska priča, sve bi se na Zemlji našlo u srazu.

Stalna privlačnost natuknica Immanuela Velikovskog, na primjer, ima se zahvaliti, barem jednim dijelom, katastrofizmu kojeg propovijeda. Ima nečega dramatičnog i uzbudljivog u viziji Venere koja leti prema nama i zaustavlja vrtnju Zemlje. Činjenica da to prkosi svim zakonima nebeske mehanike nije nešto što bi uznemirilo onu vrstu ljudi koje uzbuđuju takve priče.

## [uredi] Kritika

Ideje Velikovskoga mogu se mirno odbaciti kao fantazije koje je stvorila živahna mašta i koje privlače ljude čije poznavanje astronomije nije veće nego u Velikovskoga.

Čak kad bi rotacija prestala postupno, recimo u toku jednoga dana, kao što danas tvrde velikovskijanski apologeti — nastojeći objasniti zašto je sve ostalo na svojemu mjestu — rotacijska energija ipak bi se pretvorila u toplinu i oceani na Zemlji bi uzavreli. Ako su Zemljini oceani uzavreli u doba Egzodusa, teško je pojmiti kako bi Zemlja danas mogla toliko obilovati morskim životom. Čak ako zanemarimo vrijenje, kakva je mogućnost da bi Venera, nakon što se zaustavilo okretanje Zemlje, mogla tako utjecati na Zemlju da bi se ponovno uspostavila rotacija u istom smjeru i s istim razdobljem — na sekundu — kakvi su postojali prije?

Dobavljeno iz "http://hr.wikipedia.org../../../i/m/m/Immanuel_Velikovsky_1537.html"

Kategorija: Ruski književnici

##### Views

- Članak
- Razgovor
- Trenutna inačica

##### Traži

##### Drugi jezici

- Deutsch
- English
- Français
- עברית
- Русский